Bahasa Aramia - Wikipedia

# Bahasa Aramia

### From Wikipedia

Bahasa Aramia ארמית Arāmît, ܐܪܡܝܐ Ārāmāyâ
Sebutan: | IPA: /arɑmiθ/, /arɑmit/, /ɑrɑmɑjɑ/, /ɔrɔmɔjɔ/
Dituturkan di: | Armenia, Azerbaijan, Iran, Iraq, Israel, Georgia, Lubnan, Rusia, Syria dan Turki
Kawasan: | Seluruh Timur Tengah, Asia Tengah, Eropah, Amerika Utara dan Australia
Bil. penutur: | 445,000

Keluarga bahasa:

Afro-Asia
Semitik
Semitik Barat
Semitik Tengah
Semitik Barat Laut
Bahasa Aramia

Sistem tulisan: | Abjad Aramia, Abjad Syriak, Abjad Ibrani, Abjad Mandaean
Kod bahasa
ISO 639-1: | tiada
ISO 639-2: | `arc`

ISO/FDIS 639-3:

Berbagai-bagai:
`arc` — Aramia (purba)
`aii` — Neo-Aramia Assyria
`aij` — Lishanid Noshan
`amw` — Neo-Aramia Barat
`bhn` — Neo-Aramia Bohtan
`bjf` — Neo-Aramia Yahudi Barzani
`cld` — Neo-Aramia Chaldea
`hrt` — Hértevin
`huy` — Hulaulá
`kqd` — Koy Sanjaq Surat
`lhs` — Mlahsô
`lsd` — Lishana Deni
`mid` — Mandaean Moden
`myz` — Mandaean Klasikal
`sam` — Aramia Samaritan
`syc` — Syriak (klasikal)
`syn` — Senaya
`tmr` — Aramia Yahudi Babylonia
`trg` — Lishán Didán
`tru` — Turoyo

Nota: Halaman ini mungkin mengandungi simbol-simbol fonetik IPA dalam Unikod. Sila lihat carta IPA untuk nada sebutan berdasarkan bahasa Inggeris.

Bahasa Aramia ialah bahasa Semitik dengan sejarah selama 3,000 tahun. Bahasa ini pernah merupakan bahasa pentadbiran untuk empayar-empayar serta bahasa untuk upacara sembahyang. Bahasa Aramia ialah bahasa asal untuk sebahagian besar Kitab Daniel dan Ezra dalam Kitab Bible, dan adalah bahasa utama untuk Kitab Talmud. Bahasa Aramia juga dipercayai merupakan bahasa asli Jesus. Walaupun bahasa ini kini masih ditutur oleh banyak komuniti yang kecil sebagai bahasa pertama, Bahasa Aramia masih merupakan bahasa terancam.

Tergolong dalam keluarga bahasa Afro-Asia yang merangkumi berbagai-bagai bahasa, bahasa Aramia adalah sebahagian kumpulan bahasa Semitik Barat Laut yang tergolong dalam subkeluarga Semitik. Kumpulan bahasa Semitik Barat Laut ini juga merangkumi bahasa-bahasa Kanaan (seperti bahasa Ibrani).

## [Sunting] Taburan geografi

Semasa abad ke-12 SM, orang-orang Aramia yang merupakan penutur asli bahasa Aramia, memulakan penempatan secara besar-besaran di Syria kini, Iraq dan Turki timur.

Ketika bahasa Aramia menjadi lebih penting, bahasa ini ditutur di seluruh kawasan pantai Levant di Mediterranean dan kemudian tersebar ke Tigris di timur. Peneroka-peneroka Yahudi membawa bahasa mereka ke Afrika Utara dan Eropah, manakala mubaligh-mubaligh Kristian membawa bahasa ini ke Parsi, India, dan juga China.

Sejak abad ke-7, bahasa Aramia telah digantikan oleh bahasa Arab sebagai lingua franca Timur Tengah. Bagaimanapun, bahasa Aramia masih merupakan bahasa kesusasteraan dan agama di kalangan orang-orang Yahudi, Mandaean, dan sesetengah orang Kristian. Bahasa Aramia masih ditutur dalam komuniti-komuniti terpencil di seluruh kawasan pengaruh yang asal. Pergolakan-pergolakan pada dua abad yang lalu telah melihatkan penutur-penutur bahasa pertama Aramia berselerak di seluruh dunia.

### [Sunting] Bahasa dan loghat Aramia

Bahasa Aramia sebenarnya merupukan sekumpulan bahasa yang berkait, berbanding sebuah bahasa monolit yang tunggal. Sejarah panjang bahasa Aramia, kesusasteraan yang meluas, dan penggunaannya oleh berbagai-bagai komuniti agama merupakan faktor-faktor yang menyebabkan pempelbagaian bahasa ini. Sesetengah loghat Aramia dapat saling difahami, sedangkan yang lain tidak.

Sesetengah bahasa Aramia dikenali dengan nama yang lain; umpamanya, istilah bahasa Syriak khususnya digunakan untuk memerihalkan bahasa Aramia Timur yang ditutur oleh komuniti-komuniti Kristian. Kebanyakan loghat boleh diperihalkan sebagai "Timur" atau "Barat", dengan Sungai Euphrates lebih kurang merupakan garis pemisahan, atau sedikit ke barat.

Bagi membantu pemahaman bahasa-bahasa Aramia, golongan bahasa ini boleh dibahagikan kepada:

- bahasa-bahasa hidup moden (sering digelarkan Neo-Aramia);
- bahasa-bahasa yang masih digunakan sebagai bahasa kesusasteraan; dan
- bahasa-bahasa yang sudah pupus dan hanya menarik minat cendekiawan-cendekiawan.

Walaupun terdapat sebilangan kekecualian dalam pembahagian ini, pengelasan ini memberikan zaman-zaman "Moden", "Pertengahan", dan "Lama", bersama-sama dengan kawasan "Timur" dan "Barat", untuk membezakan antara berbagai-bagai bahasa dan loghat Aramia.

## [Sunting] Sistem tulisan

Buku abad ke-11 dalam abjad Syriak Serto.

Abjad Aramia terawal berdasarkan abjad Phoenicia tetapi kemudian mengembangkan gaya tersendiri. Orang-orang Israel kuno serta orang-orang Kanaan yang lain menerimaguna abjad ini untuk menulis bahasa-bahasa mereka dan oleh itu, abjad ini kini lebih dikenali sebagai abjad Ibrani. Ini adalah sistem tulisan yang dipergunakan dalam Kitab Bible dan sesetengah karya Ibrani.

Lagi sebuah sistem tulisan bahasa Aramia yang utama ialah sistem yang diperkembangkan oleh komuniti-komuniti Kristian, dan merupakan sistem tulisan sambung yang dikenali sebagai abjad Syriak (salah satu kelainan abjad Syriak ialah Serto yang ditampilkan di kiri).

Abjad Mandaean yang digunakan oleh orang-orang Mandaean merupakan bentuk abjad Aramia yang amat diubah suai. Selain daripada sistem-sistem tulisan ini, beberapa tulisan terbitan abjad Aramia telah digunakan pada zaman purba oleh kumpulan-kumpulan tertentu: umpamanya, abjad Nabataean oleh orang-orang Petra, dan abjad Palmyra oleh orang-orang Palmyra. Pada zaman moden, bahasa Turoyo (sila lihat di bawah) kekadang ditulis dengan abjad Latin yang disesuaikan.

## [Sunting] Lihat juga

### [Sunting] Latar belakang

- Aram
- Bahasa-bahasa Afro-Asia
- Bahasa-bahasa Semitik
- Orang Aramia

### [Sunting] Sistem penulisan

- Abjad Aramia
- Abjad Ibrani
- Abjad Mandaean
- Abjad Phoenicia
- Abjad Syriak

### [Sunting] Bentuk sejarah

- Bahasa Aramia Bible
- Bahasa Aramia Hatra
- Bahasa Aramia Jesus
- Bahasa Mandaean
- Bahasa Syriak

### [Sunting] Kesusasteraan

- Ephrem si Orang Syria
- Kitab Daniel
- Kitab Ezra
- Targum
- Midrash
- Talmud
- Peshitta

### [Sunting] Bahasa-bahasa Aramia Moden

| Bahasa-bahasa Aramia Moden |
--- | --- | ---

Bahasa-bahasa Neo-Aramia Yahudi
Deni Lishana | Didan Lishan | Hulaula | Neo-Aramia Yahudi Barzani | Noshan Lishanid |
Bahasa-bahasa Neo-Aramia Kristian
Neo-Aramia Assyria | Hértevin | Koy Sanjaq Surat | Mlahso | Neo-Aramia Bohtan | Neo-Aramia Chaldea | Senaya | Turoyo
Bahasa-bahasa Neo-Aramia yang lain
Mandaean | Neo-Aramia Barat

## [Sunting] Rujukan

- Beyer, Klaus (1986). The Aramaic language: its distribution and subdivisions. Göttingen: Vandenhoeck und Ruprecht. ISBN 3-525-53573-2.
- Casey, Maurice (1998). Aramaic sources of Mark's Gospel. Cambridge University Press. ISBN 0-521-633141-1.
- Frank, Yitzchak (2003). Grammar for Gemara & Targum Onkelos (edisi yang diperluas). Feldheim Publishers / Ariel Institute. ISBN 1-58330-606-4.
- Heinrichs, Wolfhart (ed.) (1990). Studies in Neo-Aramaic. Atlanta, Georgia: Scholars Press. ISBN 1-55540-430-8.
- Nöldeke, Theodor. (2001). Compendious Syriac Grammar. Winona Lake: Eisenbrauns. ISBN 1-57506-050-7.
- Rosenthal, Franz (1995). A Grammar of Biblical Aramaic (edisi semakan ke-6). Otto Harrassowitz, Wiesbaden. ISBN 3-447-03590-0.
- Sokoloff, Michael. (2002). A Dictionary of Jewish Babylonian Aramaic. Bar-Ilan UP; Johns Hopkins UP. ISBN 965-226-260-9.
- Sokoloff, Michael. (2002). A Dictionary of Jewish Palestinian Aramaic (edisi ke-2). Bar-Ilan UP; Johns Hopkins UP. ISBN 965-226-101-7.
- Stevenson, William B. (1962). Grammar of Palestinian Jewish Aramaic (edisi ke-2). Clarendon Press. ISBN 0-19-815419-4.

## [Sunting] Pautan luar

Wikipedia juga mempunyai edisi Bahasa Aramia

- Laporan Ethnologue untuk bahasa Aramia
- Omniglot: Garis kasar tulisan bahasa Aramia/Proto-Ibrani
- (Jerman) Semitisches Tonarchiv: Dokumentgruppe "Aramäisch" — rakaman-rakaman bahasa Aramia moden
- Laman Web Penyelidikan Bahasa Yahudi: bahasa Aramia Yahudi
- Kolej Hebrew Union, Cincinnati — leksikon bahasa Aramia yang menyeluruh
- Leksikon dan Keseirasan Bahasa Aramia — Bible Peshitta Syriak di peshitta.org (pemuatan turun fon diperlukan)
- Jerusalem Post: Makalah mengenai penggunaan bahasa Aramia di Israel
- Kumpulan Yahoo! (bahasa Aramia)

Diperolehi daripada "http://ms.wikipedia.org../../../b/a/h/Bahasa_Aramia_8613.html"

Kategori: Halaman yang mengandungi IPA | Bahasa Semitik | Bahasa

##### Views

- Rencana
- Perbincangan
- Semakan terkini

##### Cari

##### Bahasa lain

- العربية
- ܕܥܒܪܸܝܛ
- Asturianu
- Bahasa Indonesia
- Brezhoneg
- Català
- Česky
- Deutsch
- English
- Español
- Esperanto
- Français
- Gaeilge
- 한국어
- Italiano
- עברית
- Latina
- Nederlands
- Norsk (bokmål)
- Norsk (nynorsk)
- Polski
- Português
- Română
- Русский
- Simple English
- Slovenčina
- Slovenščina
- Suomi
- Svenska
- Türkçe
- Українська
- 日本語
- 中文